Document ID: /roh_data/filtered/fineweb-2-filterrobots_roh.jsonl.gz/60848

Far bogns in aua minerala choda – quist luxus daja be aint il Bogn Engiadina. Il bogn da sandà e d’aua minerala es situà immez Scuol. Qua daja recreaziun per corp ed orma.
Da la cuntrada da sauna generusa e dal batschigl exteriur cun aua choda davent as vezza ün panorama da muntognas imposant. Ün giodimaint da bogn extraordinari pussibiltescha ultra da quai il bogn roman-irlandais – circundà da las figüras misticas da l’artist engiadinais barmör Steivan Liun Könz.
Il Bogn Engiadina es ün taimpel dal bainesser. La spüerta da wellness cumpiglia ultra dal sectur da bogn e sauna eir massaschas, terapias ed ün local da fitness. In chasa daja ultra da quai ün studio da cosmetica ed üna pratcha da meidi.
Sajan quai famiglias, glieud chi tschercha pos o fan ün bogn da sandà – il Bogn Engiadina spordscha a minchün ün evenimaint inschmanchabel.
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.